Kodanikkond on riigi tunnus olnud läbi aegade, kuid kodanikkonda puudutanud mõisted ja arusaamad on muutunud ning täienenud. Nüüdisajal hõlmab see valdkond märksa rohkem eri tahke kui paar sajandut tagasi, mil kodakondsuse idee tekkis. Kodakondsuse sünd on seotud  kodanlike revolutsioonide, eriti Suure Prantsuse revolutsiooni ja Ameerika Iseseisvussõjaga. Nende ajaloo sündmuste käigus seadustati arusaam, et kodanik on ühiskonna elus aktiivne isik, kellel on selleks seadustega sätestatud õigused ja kohustused.